दरअसल, करण जुड़वां बच्चों यश-रूही के सिंगल पेरेंट हैं. बकौल करण आसान नहीं है जुड़वां बच्चों की देखभाल करना. मेरी ज़िंदगी पूरी तरह से बदल गई है. अब मेरी सुबह दो क्यूट चेहरों के साथ शुरू होती है और उन्ही के साथ ख़त्म होती है. अगर आप पूछेंगे कि मैं अपनी प्रोफेशनल लाइफ और पर्सनल लाइफ में कैसे संतुलन बनाता हूं, तो मैं हमेशा से एक साथ कई चीज़ें करता आया हूं, जिससे मुझे बच्चों का ख़्याल रखने में अधिक परेशानी नहीं हो रही है. एक पिता बनना बहुत बड़ी ज़िम्मेदारी होती है और मुझे ख़ुशी है कि मैं यह ज़िम्मेदारी अपनी मां के साथ मिलकर अच्छी तरह से निभा रहा हूं.